open-index/open-wikipedia-markdown huggingface dataset:
Hebreere

**Hebreere** er et oldtidsfolk som er definert som etterkommere av profeten Eber, sønn av Sjelah og far til Peleg.

I *[[Bibelen]]* er patriarken Abraham referert til en enkelt gang som *ivri*, som er entallsformen av det hebraiske ordet for hebreer (fletall *ivrim*, eller *ibrim*). Begrepet hebreer opptrer i den hebraiske Bibelen (*[[Tanákh]]*) både som navnet gitt til Israels barn av andre folk, og som det de benyttet på seg selv. Jahve, Israels gud, viser til seg selv som «Hebreernes Gud» når han taler til Moses. begrepet hebreer i seg selv er avledet fra ordet *eber*, eller *ever*, i betydningen «bortenfor» eller «den andre siden», og viser til Abraham og Israels barn som krysset over elven Jordan, og inn i landet Kanaan. I *[[Første Mosebok]]* 10:21 er Sem, den eldste av tre brødre, sønner av Noah. De to andre er kjent som Jafet og Kam. Noah, er stamfar til hebreere.

En del forfattere mener at hebreer/ibri betyr etterkommerne av den bibelske patriark Ever (hebraisk עבר), en senere etterkommer av Noah og er en stamfar til Abraham, men begrepet har ikke blitt funnet i en bibelsk tekst eller tilleggslitteratur for noen annen stamme eller nasjon enn Abraham og hans etterkommere. Merk imidlertid at Abraham er en gang referert til som «Abram hebreeren» i *Første Mosebok*.

Hebreerne er kjent som forfedrene til israelittene som benyttet det hebraiske språket. Israelitter var de som skrev den hebraiske Bibelen. De er også teologisk og historisk forfedrene til jødene. I Bibelen og i nåværende språk er ordet hebreer ofte benyttet som synonym med israelitter, og stundom for de som talte hebraisk (jøder og israelere).

## Fotnoter

## Referanser


## Litteratur
* Weber, Max: *Ancient Judaism*, Free Press, 1967, 

## Eksterne lenker
* 
* Jewish Encyclopedia
* Biblical History The Jewish History Resource Center
Dongnimmun

**Dongnimmun** er en minneportal i Seoul i Sør-Korea. Den ble bygd etter den første kinesisk-japanske krig for å insiprere til koreansk uavhengighet, i stedet for landets daværende solle som kinesisk protektorat. Byggearbeidene startet 21. november 1896 og ble sluttført 20. november 1897.

Byggverket er 14,28 m høyt, 11,48 m bredt og består av vel 1850 granittbiter. Modellen er Arc de Triomphe i Paris. I 1979 ble portalen flyttet vel 70 meter nordvest.

*Dongnimmun* ble bygd for å erstatte Yeongeunmun som var et symbol på de diplomatiske forbindelsene mellom Korea og det kinesiske Qingdynastiet. Byggingen ble finansiert av gaver, blant annet fra Philip Jaisohn.

## Eksterne lenker
Life in Korea
Keoladeo nasjonalpark

**Keoladeo nasjonalpark** eller **Keoladeo Ghana nasjonalpark**, tidligere kjent som **Bharatpur fuglhelligdom** ligger i Rajasthan i India. Nasjonalparken var bosted til flere tusen sjeldne og utrydningstrua fugler, som for eksempel snøtranen, som trekker til området i vintersesongen. Over 280 fuglearter har sitt tilholdssted i nasjonalparken. Området er også en stor turistattraksjon, og i vinterhalvåret ankommer svært mange ornitologer. Det blei erklært en freda helligdom i 1971. Området er også på UNESCOs verdensarvliste. Helligdommen blei oppretta for 250 år siden og har sitt navn fra et Keoladeo-tempel (Shiva) som ligger innafor områdets grenser. 

## Eksterne lenker
* 
* Om Keoladeo nasjonalpark på UNESCO sin hjemmeside
* Dyreverdenen i India| Keoladeo nasjonalpark (Bharatpur)
* Fugleliv i India
* Keoladeo nasjonalparks offisielle hjemmeside
Per Fossum

**Per Eivind Fossum** (1910–2004) var en norsk alpinist som konkurrerte under vinter-OL 1936. Der endte han på niendeplass i alpin kombinasjon. Han representerte Asker Skiklubb.

## Referanser


## Eksterne lenker
*
Bente Wethal

**Bente Wethal** (født 28. juli 1979 i Nasik i India) er en norsk skuespiller. Wethal er også Bollywood-skuespillerinne, danser og har teatererfaring.

Wethal har medvirket i flere musikkvideoer til blant annet Silver, Markley Sparks, D'Sound og K.F.U.M. 

Hun har også blitt tildelt filmpris i Bollywood og har spilt i en rekke reklamefilmer for indiske L'Oreal.

## Utvalgt filmografi
* 2009/2013 Hotel Cæsar
* 2006 NRK Sommeråpent
* 2005 Izzat 
* 2006 Ahem
* 2005 Psykopaten
* 2004 Asfaltevangeliet
* 2002 The Beast of Beauty 
* 2001 Mia
* 2000 NRK Sejer – Djevelen Holder Lyset

## Eksterne lenker
* 
*  Bente Wethal på Teaternett
U23-VM på ski 2010

**U23-VM på ski 2010** ble arrangert fra 28. januar til 1. februar 2010 i Hinterzarten i Tyskland. Det ble arrangert sammen med Junior-VM på ski 2010.

Mesterskapet var for utøvere født i 1987, 1988 og 1989.

## Langrenn kvinner
### 1 km sprint




**Dato**: 26. januar 2010

### 10 km klassisk stil



**Dato**: 28. januar 2010

### 15 km skiatlon (7,5 km klassisk + 7,5 km fristil



**Dato**: 30. januar 2010

## Langrenn menn
### 1 km sprint



**Dato**: 26. januar 2009

### 15 km klassisk stil



**Dato**: 28. januar 2010

### 30 km skiatlon (15 km klassisk + 15 km fristil)



**Dato**: 30. januar 2010

## Medaljeoversikt
:  

### Nasjoner
Etter 6 av 6 øvelser:

## Eksterne lenker
*
Gul grangallelus

**Gul grangallelus** (*Sacchiphantes abietis*) er en galledannende bartrelus, og tilhører nebbmunnene. Den er utbredt i granskog over store deler av Norge. 

## Utseende
Det er helst den gulhvite gallen en ser av disse gallelusene. Gallen finnes ytterst på treets skudd, der knoppen finnes.  Gallen er som et oppsvulmet stykke av treets gren.  Inne i gallen lever lusene i sine nymfestadier. 

Om våren og sommeren er gallen lukket, men åpner seg utpå ettersommeren når barlusene klekkes. Størrelsen på gallen kan variere, men kan bli så stor som en liten hasselnøtt og av og til som en liten valnøtt.  Gallen kan minne om en «ananas». Den  er gulhvit eller grønnaktig og ofte rødfarget langs kanten om sommeren.  På ettersommeren blir den mer brun. 

## Levevis
Gul grangallelus har en ufullstendig forvandling og lever av å suge plantesaft vekslsvis på gran og lerk. Mens utviklingen er bare på gran.

Eggenelegges ved en knopp, friskt skudd, på grantreet. Når de nyklekte nymfene (larvene] suger på de unge barnålene fører det til at de svulmer opp roten. Etterhvert kryper larvene inn mellom de oppsvulmende nålene og begynner å suge på plantevevet. Her utvikles gallelusen og de typiske gallene dannes. Senere på sommeren, åpner gallen seg og nymfene, som er i sitt siste utviklingsstadie, kryper ut. Det siste hudskiftet foregår på utsiden av gallen. 

De utvokste (imago) gallelusene har vinger. Disse lusene slår seg ned på det treet de utviklet seg på eller de flyr over til et nytt grantre. Her legger de egg. Overvintringen skjer som nymfe i ett av de første nymfestadiene.

## Skadedyr
Gul grangallelus forårsaker galledannelse ved å suge på grantreets knopper. Dette hindrer treets naturlige vekst. Særlig uheldig er det om trær som er i produksjon som juletrær blir angrepet.

## Referanser


## Eksterne lenker
* 
* Gul grangallelus - Skogskader på Internett
* Gul grangallelus - Fauna Europaea
* Norsk Entomologisk forening – for deg som vil lære mer om insekter.
Alf Konningen

**Alf Konningen** (født 26. januar 1901, død 27. januar 1978) var en norsk alpinist som deltok i vinter-OL 1936. Der endte han på åttendeplass i alpin kombinasjon.

I tidligere år representerte han Kongsberg Idrettsforening.

## Referanser


## Eksterne lenker
*
I Hwang

**Yi Hwang** (født 1501, død 1570) var sammen med Yi I de to mest prominente koreanske lærde innenfor koreansk neokonfucianisme under Joseondynastiet.

Yi Hwang ble født i Kyong Sang Do provinsen. Han var meget intelligent og tok en høy utdannelse.



## Referanser
Tongariro nasjonalpark

**Tongariro nasjonalpark** er den eldste nasjonalparken i New Zealand og befinner seg i midten av Nordøya. Den har blitt anerkjent som en av 25 verdensarvsteder med innhold både retta mot kultur og natur. 

Tongariro nasjonalpark var den fjerde nasjonalparken i verden. De aktive vulkanene Ruapehu, Ngauruhoe og Tongariro ligger i innerst i parken. 

Inne i parken finner man flere hellige maori-steder, som grava til Te Heuheu Herekeikei. Ifølge maoriene er toppene til vulkanene Ruapehu, Ngauruhoe og Tongariro hellige.

## Eksterne lenker
*
Cedric Aubry

**Cedric Martin Aubry Sletten** (født 23. september 1989) er en norsk profesjonell sandvolleyballspiller.

I 2008 delte Aubry og hans partner Yngve Are Antonsen nittendeplassen i junior-VM i sandvolleyball-VM med fem andre par.

## Referanser


## Eksterne lenker
*
Ripsbladlus

**Ripsbladlus** (*Cryptomyzus ribis*) er en plantelus som hører til gruppen bladlus. De er insekter med sugende munndeler og hører til i den store gruppen nebbmunner.

Den er ikke uvanlig på solbær og rips, og regnes til skadedyrene siden den reduserer avlingen. De kan også bruke daunesle og skogsvinerot som vertsplanter. De lever på undersiden av bladene hvor de suger ut plantesaft. Resultatet er gule eller rødlige flekker på bladene. Ofte visner bladet og faller av.  Om en busk er kraftig angrepet over flere år kan den bli svekket. 

Eggene legges på greiner og knoppenes anlegg om høsten. Eggene overvintrer og klekkes til våren. 

## Eksterne lenker
* 
* ''Cryptomyzus ribis'' - Fauna Europaea
Kathrine Harsem

**Kathrine Rolsted Harsem** (født 7. februar 1989) er en norsk langrennsløper fra Bærum som representerer IL Varden Meråker. 

Hun vant bronse i sprint under U23-VM på ski 2010 i Hinterzarten.  

Hun vant Skandinavisk Cup sammenlagt sesongen 2013/14 og 2014/15.

Hun tok sin første pallplass i verdenscupen da hun ble nummer to i sprint klassisk i Planica 20. januar 2018. 

Hun har 6 NM-gull, 6 NM-sølv og 5 NM-bronse som senior, samt 1 NM-gull og 1 NM-bronse individuelt som junior.

Hun vant Norgescup i sprint, distanse og sammenlagt sesongene 2019/20 og 2020/21, og distanse og sammenlagt sesongen 2021-2022.

Hun deltok for Norge i VM sprint Lathi 2017 og OL sprint PyeongChang 2018. 

I desember 2022 varslet hun at hun må ta pause på ubestemt tid, på grunn av skader etter mange år med hard trening og belastning for kroppen.

## Verdenscupen

### Sammenlagtplasseringer

## Referanser


## Eksterne lenker
*
Yi I

**Yi I** (født 26. desember 1536 i Bukpyeong, i Gangwonprovinsen, død 1584) var en av de to mest prominente koreanske konfutsiansk lærde under Joseondynastiet (den andre var den eldre I Hwang). Yi I blir ofte omtalt med psevdonymet **Yulgok**.

## Referanser
North Sea-mesterskapet

**''North Sea''-mesterskapet** (engelsk: **North Sea Cup**) er en åpen sjakkturnering i Esbjerg som har blitt holdt hvert år siden 1976. Turneringen ble ikke holdt i 2009.
## Mestere
*Gerhard Schebler
Hilde Lauvhaug

**Hilde Lauvhaug** (født 4. april 1989) er en norsk langrennsløper. Hun representerer Skrautvål IF.

Hun vant sølv på 15 km jaktstart under U23-VM på ski 2010 i Hinterzarten. Astrid Øyre Slind vant dette løpet. I det samme mesterskapet fikk hun niendeplass på 10 km klassisk stil.

## Meritter
* 2009
** Gull, stafett under junior-VM
** Gull, 15 km fristil under junior-NM (kvinner 19/20 år)

* 2008
** Bronse, 15 km klassisk stil under junior-NM (kvinner 19/20 år)

## Referanser


## Eksterne lenker
* 
* Profil hos Norges Skiforbund
Wurm

**Wurm** (nederlandsk: *Worm*) er en 53 km lang elv i Nordrhein-Westfalen i Tyskland, og en av sideelvene til Rur fra venstre. Elven har gitt navn til det tidligere «Wurmrevier», som var en del av steinkullsområdet ved Aachen. En mener at navnet Wurm kommer av det tyske ordet *warm*, som betyr varm, siden elvens kilder utgjør varmekilder i Aachen. Elven har et nedslagsfelt på 355,5 km² og en middelvannføring på bare 1,4 m³/s.

## Forløp

Wurm har sitt utspring fra flere småelver ved foten av Duisbergkopf, som er et høydedrag i skogene sørvest for Aachen (i nærheten av B57 ved Steinebrück (Diepenbenden)). Herfra renner den i nordlig retning og inn i Aachen-bekkenet. Wurm renner gjennom flere kanaler i byen Aachen og kommer opp igjen ved *Europaplatz* øst i Aachen. Nord for Aachen (mellom Kerkrade og Herzogenrath) danner elven grensen til Nederland i om lag 10 km. Den munner ut i Rur nær Heinsberg. Andre byer langs Wurm er Würselen, Übach-Palenberg og Geilenkirchen.

Fra utspringet i ca. 265 meters høyde strømmer altså elven med ca. 1,4 m³/s ned mot Rur, hvor den har sitt utløp etter 53 km, nord for Heinsberg ved Kempen i kun 32 meters høyde over havet. Vanndybden der er på omkring 1,4 meter og bredden er omkring 8 meter. 

## Referanser


## Litteratur
* G. Kalinka, J. Schütten: *Naturraum Wurmtal*. Wurmverlag, Herzogenrath 1993
* Dieter Berger: *Duden Geographische Namen in Deutschland. Herkunft und Bedeutung der Namen von Ländern, Städten, Bergen und Gewässern.* Duden-Taschenbücher 25, Dudenverlag, 1993, ISBN 3-411-06251-7

## Eksterne lenker
* 
* Histor. Stadtplan Aachen und Burtscheid 19. Jh. mit Wurmverlauf (tysk)
* Oekologie Zentrum Aachen (Wurm) (tysk)
* Kart over Wurm og dens sideelver (tysk)
* Vannstanden i Wurm ved Randerath  (tysk)
* Vannstanden i Wurm ved Herzogenrath  (tysk)
* Europäischen Wasserrahmenrichtlinie (WRRL) im Teileinzugsgebiet Rur und südliche sonstige Maaszuflüsse (PDF 2,89 MB, tysk)
Jurij Tepeš

**Jurij Tepeš** (født 14. februar 1989) er en slovensk skihopper som representerer SD Dolomiti.

## Karriere

Han debuterte internasjonalt i kontinentalcupen i normalbakken i Planica i 2002. I verdenscupen debuterte han med 35.-plass i Garmisch-Partenkirchen 1. januar 2006. Hans beste individuelle plassering i verdenscupen per 3. februar 2013 er en 3.-plass i skiflygingsbakken i Harrachov 3. februar 2013. Sammenlagt i verdenscupen ble han nummer 56 i sesongen 2008-09.

Tepeš deltok i junior-VM i 2004, 2005, 2006, 2007 og 2008. Han var på det slovenske laget som tok gull i lagkonkurransen i Rovaniemi i 2005 og i Tarvisio i 2007, og sølv i Kranj i 2006. Han tok sølvmedalje også i det individuelle rennet i Kranj, og bronse i Rovaniemi.

Under Ski-VM i 2011 i Oslo tok Tepeš sammen med resten av det slovenske laget bronsemedaljer i lagkonkurransen i stor bakke. I 2012 satte han bakkerekord i K90 bakken i Lahtis med 101 meter, men den er nå slått av Kamil Stoch som hoppet 103,5 meter i 2017. Tepeš vant sitt første verdenscuprenn i Planica 24. mars 2013.

Den 22. mars 2015 vant Tepeš verdenscupfinalen i Planica og hoppet 244 meter. Han fikk 5 ganger 20 i sitt siste hopp.

Jurij Tepeš er sønn av tidligere skihopper og nåværende renndirektør-assistent Miran Tepeš og bror av Anja Tepeš, som også er skihopper.

## Verdenscupseire individuelt

## Verdenscupseire lag

## Sammenlagtplasseringer i verdenscupen

## Referanser


## Eksterne lenker
* 
*
Sascha Anderson

**Alexander «Sascha» Anderson** (født 24. august 1953 i Weimar) er en tysk poet og forfatter. På 1980-tallet var han en toneangivende person i østtyske forfatter- og kunstnerkretser i Prenzlauer Berg. Etter Berlinmurens fall ble det avslørt at han siden 1975 hadde vært uformell medarbeider for den østtyske sikkerhetstjenesten Stasi under dekknavn som *David Menzer*, *Fritz Müller* og *Peters*.

Den svenske journalisten Björn Cederberg har i dokumentarfilmen *Förräderi* (1994) sammen med Fredrik von Krusenstjerna skildret Sascha Anderssons liv rundt avsløringen og hvilke reaksjoner dette vakte. Cederbergs bok *Kamrat Spion – Om Sverige i Stasiarkiven* (2007) inneholder blant annet informasjon om hvordan han selv havnet i Stasis registre takket være Sascha Anderson.

## Referanser


## Eksterne lenker
* 
*  Litteratur av og om Sascha Anderson Tyske nasjonalbiblioteket
Stor solbærbladlus

**Stor solbærbladlus** (*Hyperomyzus lactucae*) er en plantelus som hører til gruppen bladlus. De er insekter med sugende munndeler og hører til i den store gruppen nebbmunner. Den finnes på solbær og rips, og regnes til skadedyrene siden den reduserer avlingen. De suger ut plantesaft. Resultatet er flekker på bladene. Ofte visner bladet og faller av.  

Den er ikke blant de vanligste bladlus på solbær og rips. Det er andre arter som er vanligere, som blant annet ripsbladlus.

## Eksterne lenker
* 
* ''Hyperomyzus lactucae'' - Fauna Europaea
Soria Moria (album)

***Soria Moria*** er et musikkalbum utgitt av Bjølsen Valsemølle i 1996, da bandet ble gjenforent etter ca. 10 års pause. 

## Sporliste

# «Soria Moria» (Trond Ingebretsen/Åge Aleksandersen), (*[[Fem på midnatt]]*) 5:08
# «Vålerenga kjerke» (Trond Ingebretsen), (*[[Fem på midnatt]]*) 4:53
# «Dem gud elsker» (Trond Ingebretsen/Rune Haukum), (*[[Fem på midnatt]]*) 4:06
# «Fem på midnatt» (Trond Ingebretsen), (*[[Fem på midnatt]]*) 4:16
# «Lisbet» (Trond Ingebretsen/Rune Haukum), (*[[Fem på midnatt]]*) 3:15
# «I gata» (Trond Ingebretsen), (*[[Vaterlands bru (album)|Vaterlands bru]]*) 2:51
# «Vaterlands bru» (Trond Ingebretsen), (*[[Vaterlands bru (album)|Vaterlands bru]]*) 5:44
# «Stramme inn slipset» (Trond Ingebretsen), (*[[Vaterlands bru (album)|Vaterlands bru]]*) 3:48
# «Anna Louisa» (Trond Ingebretsen), (*[[Vaterlands bru (album)|Vaterlands bru]]*) 4:08
# «På ørnevinger» (Trond Ingebretsen), (*[[På ørnevinger]]*) 5:24
# «Vinterland» (Ingebretsen), (*[[På ørnevinger]]*) 3:41
# «Midnatt blå» (Ingebretsen) 5:34
# «Hvit snø» (Ingebretsen) 4:29
## Medvirkende
### Bjølsen Valsemølle
* Trond Ingebretsen – sang, gitar, låtskriver
* Rune Haukum – bass, kor, låtskriver
* Leif Ottesen – gitarer, kor
* Reidar Berglie – saksofon, kor, tamburin
* Martin Aune – orgel, keyboard, trekkspill, kor
* Jan Roger Fjeldberg – trommer
;Tidligere medlemmer
* Johnny Hjort - gitar på *Soria Moria, Vålerenga kjerke, Dem gud elsker, Fem på midnatt* og *Lisbet*
* Arild Lukassen - orgel/piano på *Soria Moria, Vålerenga kjerke, Dem gud elsker, Fem på midnatt* og *Lisbet*
* Erik Ring Jensen - orgel/piano på *Soria Moria, Vålerenga kjerke, Dem gud elsker, Fem på midnatt* og *Lisbet*
### Øvrige
* Åge Aleksandersen - gitar/vokal på *Soria Moria*, mandolin på *Vaterlands bru*, produsent, tekniker
* Gunnar Pedersen - gitar på *Vålerenga kjerke*
* Per Hillestad - trommer på *På ørnevinger* og *Vinterland*
* Marius Müller - gitar/banjo på *På ørnevinger* og *Vinterland*
* Kjetil Bjerkestrand - keyboard på *På ørnevinger* og *Vinterland*
* Per Kolstad - keyboard på *På ørnevinger* og *Vinterland*
* Marith Endresen - vokal på *På ørnevinger*
* Roger Valstad – tekniker 
* Trond Engebretsen - tekniker
Simen Stubsjøen

**Simen Stubsjøen** (født i 23. mars 1990) er en tidligere defensiv back som spilte på elitelaget til Rosenborg Ishockey fram til 2012. Han har tidligere gått tre år på Norges Toppidrettsgymnas, der han blant annet vant 2 junior-NM-gull. Han kommer opprinnelig fra Leik Ishockeyklubb på Korsvegen utenfor Trondheim.

## Referanser


 

## Eksterne lenker
*
My Baby Loves Lovin’

**«My Baby Loves Lovin'»** er en britisk popsang med melodi og tekst av Roger Cook og Roger Greenway.

Den finnes på en toppselgende single med gruppen White Plains med Tony Burrows som vokalist. Sangen ble spilt inn 26. oktober 1969 og utgitt på singlen Deram Records DM 280 9. januar 1970. Deram var en underetikett hos Decca Records. Musikalsk leder var Lew Warburton. Produsenter var Roger Cook og Roger Greenaway.

## Norsk versjon
Terje Mosnes har skrevet en norsk tekst. Den norske tittelen er «Lek». Sangen ble utgitt av Ole Henrik Giørtz og Albert Shuffle på singlen Nor-Disc 2107 014 i 1970. Produsent var Stein Robert Ludvigsen.

## På film
Den var med i filmen *[[The Adventures of Priscila, Queen of the Desert]]* fra 1994.

## Listeplasseringer

## Referanser
Namsens Auge

**Namsens Auge** er et friluftsskuespill som spilles hver sommer på Seem Arena ved Namsens bredder i Grong kommune. Stykket er skrevet av forfatter Torvald Sund og er inspirert av forholdet mellom arbeidsfolk/tjenestefolk og storbønder og engelske rikfolk. Handlingen er ingen sann historie, men er oppdiktet og lagt til 1939 og krigsutbruddet.

Initiativtakerne til skuespillet er lokale revy- og teaterentusiaster.

## Eksterne lenker
* Namsens Auge
Ivan Majskij

**Ivan Mikhajlovitsj Majskij**, russisk **Иван Михайлович Майский**, (født , død 3. september 1975) var en sovjetisk politiker, diplomat og historiker, i de nordiske land mest kjent for å ha vært Sovjetunionens ambassadør til Finland før andre verdenskrig.

## Bibliografi
* *Vor dem Sturm – Erinnerungen an Kindheit und Jugendjahre*. Verlag Kultur und Fortschritt: Berlin, 1950
* *Neuere Geschichte Spaniens 1808-1917*. Verlag Rütten & Loening: Berlin, 1961
* *Wer half Hitler? Aus den Erinnerungen eines sowjetischen Diplomaten*. Progress Verlag: Moskau, 1964 (Über die angebliche britische Unterstützung der Nationalsozialisten vor dem Zweiten Weltkrieg.)
* *Memoiren eines sowjetischen Botschafters*. Dietz Verlag: Berlin, 1967 (Viel gelesenes Buch über seine Zeit als Botschafter in Großbritannien, das auf seinen Tagebuchnotizen beruht, die von der Yale University Press veröffentlicht und ins Netz gestellt werden sollen. Wichtig für die Vorgeschichte zum Zweiten Weltkrieg.)
* *Das Drama von München*. APN-Verlag: Moskau, 1972

## Referanser


## Eksterne lenker
* «The Diary of Ivan Maisky, Soviet Ambassador in London, 1934-1943», (engelsk)
Trafikkdrepte dyr

**Trafikkdrepte dyr** er dyr som blir drept i en kollisjon med kjøretøy, båter eller fly.

## Eksterne lenker
*
Neseblod

**Neseblod** (epistaksis) er en blødning som er forbundet med hull på ett eller flere blodkar i nesen, nesehulen eller bihulene.

Neseblod opptrer regelmessig i forbindelse med slag som treffer nesen. Blodåreveggene i neseslimhinnene er i seg selv relativt tynne, slik at enkelte kan få blodspor, av å pirke i nesen for mye, snyter for kraftig eller blødning av å pusse nesen for kraftig. 

Der er lite å gjøre annet enn å vente på at såret levrer seg., og sørge for at dryppene ikke lager problemer ved å renne ned i luftveiene. Noen anbefaler kalde omslag for å få årene til å trekke seg sammen. 

Ved gjentatte hyppige blødninger er et legebesøk å anbefale. Det samme ved mistanke om bruddskader på neseben eller lengre innover.

## Eksterne lenker
*
Suge Knight

**Marion Hugh «Suge» Knight jr.** (født 19. april 1965) er en amerikansk plateselskapdirektør. Han var med på å grunnlegge og var tidligere direktør i plateselskapet Death Row Records, som dominerte musikkutgivelser med rap etter Dr. Dres gjennombruddsalbum *The Chronic* i 1992.

Etter flere år med suksess på musikklistene for en rekke musikere som Tupac Shakur, Dr. Dre, Snoop Dogg, Outlawz og Tha Dogg Pound, stagnerte plateselskapet etter at Knight ble fengslet for ulike lovbrudd i september 1996. Han ble løslatt i 2001, men ble fengslet på nytt i 2003. Han har siden hatt forskjellige juridiske problemer. Han ble også mistenkt for å ha vært involvert i mordene på Tupac Shakur og Biggie Smalls.

## Referanser


## Eksterne lenker
* 
* 
* 
* 
* Suge Knight, biografi
Trollheggslekten

**Trollheggslekten** *(Frangula)* er en tradisjonelt anerkjent planteslekt i trollheggfamilien (Rhamnaceae), innenfor ordenen Rosales. Den omfatter 9–12 arter. I Norge vokser arten trollhegg. Dette er busker eller lave trær.

Det er ikke uvanlig å mene at trollheggslekten og geitvedslekten er én og samme slekt – ***Rhamnus***. I norsk botanikk har det likevel vært vanlig å opprettholde skillet mellom dem som to separate slekter. Forskjellen på slektene er at trollheggslektens arter har fem kronblad, knopper uten skjell, alltid spredte blader og ingen torner.

## Kjente arter
* Trollhegg *([[Frangula alnus]]) (Rhamnus frangula)* – tidligere brukt i kruttproduksjon (Europa)
* *[[Frangula azorica]] (Rhamnus latifolia)* (Azorene)
* *[[Frangula betulifolia]] (Rhamnus betulifolia)*
* *[[Frangula californica]] (Rhamnus californica)* – «California Buckthorn» (vestlige USA)
* *[[Frangula caroliniana]] (Rhamnus caroliniana)* – «Carolina Buckthorn», «Indian Cherry» (østlige USA) 
* *[[Frangula crenata]] (Rhamnus crenata)*
* *[[Frangula grandifolia]]*
* *[[Frangula purshiana]] (Rhamnus purshiana)* – «Sagrada-trollhegg»
* *[[Frangula rupestris]] (Rhamnus rupestris )*

## Eksterne lenker
* 
* Horst Bartels: *Gehölzkunde: Einführung in die Dendrologie*, 1993. UTB Eugen Ulmer, Stuttgart. ISBN 3-8252-1720-5
* ''GRIN Taxonomy for Plants'' (eng.)
* Inngang via ''ITIS'' (eng.)
* Bilder hos ''plants.usda.gov'' (eng.)
Brachyptera risi

***Brachyptera risi*** er en steinflue. Den er ganske vanlig i Norge, og finnes i og ved bekker og små elver.

## Utseende
Kroppen er  8-13 millimeter lang. Mørke, smale, slankvingede steinfluer uten synlige haletråder. De voksen insektene kan kjennes på at de tre fotleddene er omtrent like lange. nymfene er opptil 10 millimeter lange. De har to haletråder (cerci) og lange antemmer. Beina er kraftige.

## Levevis
*Brachyptera risi* er tilknyttet et liv i ferskvann som nymfer (larve) og finnes ved små bekker og elver med stein og sandbunn.

De voksne tar ikke til seg føde og lever ikke så lenge.  Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

Nymfene kan bruke flere år på utviklingen, men normalt tar utviklingen ett år. De klekker tidlig om våren. De voksne flyr allerede fra mars og ofte kan de ses krypende på snøen. De lever av planterester og alger.

*Brachyptera risi* har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Eksterne lenker
* 
* ''Brachyptera risi'' - Fauna Europaea  
* Norsk entomologisk forening
Geitvedslekten

**Geitvedslekten** (*Rhamnus*) er en planteslekt innenfor trollheggfamilien (Rhamnaceae) innenfor ordenen Rosales. Den omfatter ca. 90-100, avhengig av om man også inkluderer de 9-12 artene i trollheggslekten *(Frangula)*. I Norge vokser arten geitved. Dette er fortrinnsvis busker eller lave trær.

Det er ikke uvanlig å mene at trollheggslekten (*Frangula*) og geitvedslekten er én og samme slekt – *Rhamnus*. I norsk botanikk har det likevel vært vanlig å opprettholde skillet mellom dem som to separate slekter. Hovedforskjellen er at trollheggslektens arter har fem kronblad, mens geitvedslektens arter har fire kronblad.

## Kjente arter
* *[[Rhamnus alaternus]]*  – «Italiensk geitved» (Europa, Middelhavet) 
* *[[Rhamnus alnifolia]]*  – «Alderleaf Buckthorn» 
* *[[Rhamnus arguta]]*  – «Sharp-tooth Buckthorn» 
* *[[Rhamnus bourgeanus]]* - (Mallorca)                    
* Geitved *(Rhamnus cathartica)* (Europa)
* *[[Rhamnus crenulata]]* – (Kanariøyene)
* *[[Rhamnus crocea]]* – «Redberry Buckthorn» (vestlige USA og Canada)
* *[[Rhamnus davurica]]*  – «Dahurian Buckthorn» 
* *[[Rhamnus diffusus]]*  
* *[[Rhamnus glandulosa]]* – (Kanariøyene, Madeira)
* *[[Rhamnus globosa]]*  – «Lokao Buckthorn» 
* *[[Rhamnus ilicifolia]]*  – «Hollyleaf Redberry» 
* *[[Rhamnus japonica]]*  – «Japansk geitved» 
* *[[Rhamnus lanceolata]]*  – «Lanceleaf Buckthorn» 
* *[[Rhamnus libanotica]]*  
* *[[Rhamnus ludovici-salvatoris]]* - (Mallorca)                    
* *[[Rhamnus lycioides]]*  
* *[[Rhamnus petiolaris]]*  – (Sri Lanka) 
* *[[Rhamnus pirifolia]]*  – «Island Redberry Buckthorn» 
* *[[Rhamnus prinoides]]* – «Shiny-leaf Buckthorn» (Øst-Afrika, Sør-Afrika) 
* *[[Rhamnus pumila]]* – (Europa, Nord-Afrika)
* *[[Rhamnus saxatilis]]*  – «Avignon-geitved», «Rock Buckthorn», syn. *R. infectoria*, *R. infectorius* (Europa) 
* *[[Rhamnus serrata]]*  – «Sawleaf Buckthorn» 
* *[[Rhamnus smithii]]*  – «Smith's Buckthorn» 
* *[[Rhamnus staddo]]*  – «Staddo» syn. *R. rhodesicus* 
* *[[Rhamnus tinctoria]]*  – «Dyer's Buckthorn» 
* *[[Rhamnus utilis]]* – «Kinesisk geitved» 
;Eventuell underslekt:
* *[[Trollheggslekten]] (Frangula)* – 9-12 arter
* Trollhegg *([[Frangula alnus]]) (Rhamnus frangula)* – tidligere brukt i kruttproduksjon (Europa)
* *[[Frangula azorica]] (Rhamnus latifolia)* (Azorene)
* *[[Frangula betulifolia]] (Rhamnus betulifolia)*
* *[[Frangula californica]] (Rhamnus californica)* – «California Buckthorn» (vestlige USA)
* *[[Frangula caroliniana]] (Rhamnus caroliniana)* – «Carolina Buckthorn», «Indian Cherry» (østlige USA)
* *[[Frangula crenata]] (Rhamnus crenata)* 
* *[[Frangula purshiana]] (Rhamnus purshiana)* – «Sagrada-trollhegg»
* *[[Frangula rupestris]] (Rhamnus rupestris )*

## Eksterne lenker
*
Gaston Doumergue

**Pierre-Paul-Henri-Gaston Doumergue** (født 1. august 1863, død 18. juni 1937 i Aigues-Vives) var en fransk politiker under Den tredje republikk.

Doumergue kom fra en protestantisk familie, men hadde tilknytning til de Radikale. På sine eldre dager bevegde han seg mot det politiske høyre. Han var statsminister i Frankrike fra 9. desember 1913 til 2. juni 1914. Han hadde ansvaret for de franske kolonier i René Vivianis og Aristide Briands regjeringer, men ble i mars 1917 sendt til Russland for å overbevise Aleksandr Kerenskij-regjeringen om å ikke inngå en separat fredsavtale med Tyskland og Østerrike. 

Han ble valgt til Frankrikes 13. president den 13. juni 1924, som den eneste protestant som har holdt embetet. Han tjenestegjorde fram til 13. juni 1931, før han igjen ble statsminister.

Han er kjent som en av de mest populære presidentene, særlig fordi han etterfulgte den kontroversielle Alexandre Millerand. Han ble den første presidenten i Frankrike som giftet seg mens han tjenestegjorde i embetet.

## Referanser
Raubergtunnelen

: *Må ikke forveksles med [[Raudbergtunnelen]] i Bergen og Vaksdal kommuner.*

**Raubergtunnelen** er en veitunnel på fylkesvei 243 i Lærdal kommune i Vestland. Tunnelen går gjennom Raudberg mellom Lærdal og Erdal. Tunnelen åpnet i 1966 og er 120 meter lang.

## Se også
* Fodnestunnelen
* Lærdalstunnelen
* Veitunneler i Norge

## Referanser


## Eksterne lenker
* Til venstre på bilde kan man se østinnslaget til tunnelen.
* Raubergtunnelen på Google Street View
Teddybjörnen Fredriksson

**Teddybjörnen Fredriksson** er ei svensk vise med melodi og tekst av Lasse Berghagen. Sangen handler om hvordan sangens jeg-person som liten hadde en teddybjørn og siden blir stor og da gir sitt barn en teddybjørn som fødselsdagsgave.

Visa om «Teddybjörnen Fredriksson» floppet første gang den ble testet på Svensktoppen, men kom så smått om sen til å bli én av Lasse Berghagens mest populære sanger.

Ann-Louise Hanson, Bruno Glenmarks orkester spilte inn visa i 1969. Den ble utgitt på singlen Philips Arnek 1 – F. Senere samme år gjorde Lasse Berghagen sin egen innspilling av sangen. Den ble utgitt på singlen Karusell KFF 766. Han fremførte den på svensk TV for første gang sammen med Lars Lönndahl.

Lasse Berghagens versjon lå på Svensktoppen i to uker i perioden 21.-28. desember 1969 med en niende respektive tiendeplass som resultat der.

I 1996 spilte Lasse Berghagen og den tolv år gamle Sanna Nielsen inn sangen som duett, for Nielsens debutalbum *Silvertoner*.

Sangen synges ofte i Sveriges barnehager og grunnskoler, og har flere ganger blitt stemt frem som den mest populære barnevisa.

For Lasse Berghagen har «Teddybjörnen Fredriksson» blitt et obligatorisk ekstranummer på hans shower og konserter.

## Norske versjoner
Michael Aas, Philip A. Kruse og Jan Ø. Nielsen har skrevet norske tekster. Aas' norske tittel er «Teddybjørnen Fredrikssen». Kruses norske tittel er «Teddybjørnen Fredriksen». Nielsens norske tittel er «Teddybjørnen Fredrikson».

### Innspillinger

## Referanser
Gunnar Berg (prest)

**Gunnar Johnsen Berg** (født 2. november 1764 i Lånke, død 19. august 1827 i Ibestad) var en norsk prest.

## Liv og virke
Han var eldste sønn av gårdbruker John Gunnarsen Fordal og hustru Sara Nilsdatter Berg på Østre Berg i Lånke. Faren kom fra Vestre Fordal i Hegra, men solgte gården og tok over på Østre Berg etter sin avdøde svigerfar i 1766. Faren var også medhjelper i Lånke kirke og medlem av bygdekommisjonen for skole- og fattigvesenet.

Gunnar Berg ble tatt i skole av den senere presten Henrik Eiler Støren, sønn av prost Johan Johansen Støren, og hjulpet frem til latinskolen i Trondhjem av biskop Marcus Fredrik Bang, som også hjalp flere andre skoleelever fra trange kår. Berg tok artium i 1782, philosophicum i 1783 og teologisk eksamen i København i 1786. Han fikk laud for sin dimispreken i 1790.

Han var først assistent for biskop Bang i Trondhjem og dennes etterfølger Johan Christian Schønheyder. I 1792 fikk Berg sitt første prestekall, som sogneprest i Lenvik prestegjeld, som bestod av Lenvik hovedsogn og Hillesøy annekssogn, inkludert Målselv. I 1804 ble han også prost i Senja prosti. I 1805 ble han sogneprest i Ibestad. Biskop Mathias Bonsach Krogh regnet Berg til de dyktigste prestene i sitt stift. Berg godkjente at samene i prestegjeldet ble undervist på samisk, og sørget for at de ble begravet inne på selve kirkegården. Han grep også inn i den beryktede handelen med kvenske barn, som flyttsamene kjøpte i hungersrammede områder i Nord-Sverige og Finland og tok med seg til Ibestad. Gjennom amtmannen og svenske myndigheter sørget Berg for at handelen ble forbudt og etter hvert opphørte.

Gunnar Berg hadde siden 1794 vært gift med Anna Colban, datter av skipperborger Janus William Colban i Trondhjem. Hun døde i 1808, og etterlot seg fem til dels små barn. Han giftet seg på nytt i 1809 med Rebekka Elisabeth Kildal, datter av Ibestads tidligere sogneprest Michael Heggelund Kildal og enke etter sogneprest Peder Borch Lund. Eldstesønnen Marcus Fredrik Berg ble byråsjef, mens resten av Gunnar Bergs barn ble værende i Nord-Norge. Sønnen Gunnar Berg ble handelsmann i Svolvær og gift med Maren Andrea Dons, datter av handelsmann Jens Bing Dons i Hamnvik i Ibestad, mens datteren Sara ble gift med handelsmann og godseier Erich Coldevin på Melbu.

Gunnar Berg ble valgt til stortingsmann for daværende Finmarkens amt i 1818, men måtte melde sykdomsforfall og lot varamannen Hans Christoffer Klæboe møte. Han tok også avskjed som prost i 1817, men fortsatte sin prestegjerning, og drev gården Ibestad, som han hadde arvet gjennom sitt andre ekteskap.

Gunnar Berg etterlot en privat boksamling på over tusen bind, og en rekke historiske og topografiske håndskrifter, blant annet om presteskapet nordenfjells. Det ble brukt som kildemateriale for blant annet Andreas Erlandsens prestehistorie.

## Referanser


## Litteratur
*

## Eksterne lenker
*
Limnephilus nigriceps

***Limnephilus nigricens*** er en vårflue (Trichoptera), i familien Limnephilidae. Den er en av de vanlige vårfluene og lever i og ved stillestående små vann. Utbredelsen er nord for Alpene i Europa.

## Utseende
*Limnephilus nigricens* er lyst gul brun, kroppen er 12-18&nbsp;millimeter lang, det vil si at den er en av de største artene i Norge. Nymfene (larvene) er opptil 20 millimeter lange og lever i ferskvann. De voksne lever ikke langt fra vannet de vokser opp i.

## Levevis
*Limnephilus nigricens* finnes i flere typer stillestående ferskvann, ofte på sandbunn. De voksne flyr i nesten hele sommeren, fra mai til november.

Larvene lever beskyttet i et rørformet hus lagd av partikler fra bunnmaterialet, som sandkorn, små trepinner eller plantestengler og sneglehus. Disse spunnet sammen med en spinntråd. De lever av små partikler av organisk materiale, det vil si døde planterester.

## Litteratur
* Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

## Eksterne lenker
* 
* Fauna Europaea, utbredelsesdatabase over europeiske dyr
Ambassadesekretær

**Ambassadesekretær** er stillingsbetegnelse for en utsendt medarbeider (diplomat) under ambassadørnivå ved en ambassade. Tittelen 1. ambassadesekretær anvendes om en noe mer erfaren medarbeider. En ambassadesekretær kan i ambassadørens fravær fungere som *[[chargé d'affaires]]*.

Inntil 1950-årene ble tittelen **legasjonssekretær** anvendt om en sådan yngre diplomat, særlig ved mindre lands legasjoner og gesandtskaper, idet kun stormakter og Belgia benyttet betegnelsen ambassade.

Stillingen finnes også ved større konsulater som er bemannet med profesjonelle ansatte i utenrikstjenesten (i motsetning til honorære konsuler), gjerne betegnet konsulatsekretær. En konsulatsekretær er gjerne konsulatets nestleder og kan fungere som konsulens stedfortreder.

## Eksterne lenker
* Utdanning.no sin yrkesbeskrivelse av diplomat
Her bli det liv – Live in Oslo

***Her bli det liv – Live in Oslo*** er en DVD utgitt av D.D.E. i 2004. DVD-en inneholder konserten fra Oslo Spektrum i oktober 2002 samt mye ekstramateriale. 

## Sanger

# «Ainner sia av elva»
# «Æ e i allfall ærlig» 
# «Vi ska sjå sola gå ned i havet»
# «Leia e livet»
# «Rompa mi» 
# «E6» 
# «Steg» 
# «Bondeknøl» 
# «Du kan stø dæ på mæ» 
# «I samme båt» 
# «En herlig hem'lighet» 
# «Rai-Rai»
# «Ka e det du vil» 
# «Vi ska fæst» 
# «By'n æ bor i» 
# «Lys og varme» 
# «Send mæ en øl» 
# «Ohwææææh!!!»
# «Vinsjan på kaia» 
# Medley
## «Alt som æ ønske mæ»
## «Rockin all over the world» 
## «Best uten ball» 
## «Forelska i lærer'n» 
## «Final countdown» 
## «Livin' on a prayer jump»
# «Det går likar no» 

## D.D.E.

* Bjarne Brøndbo – sang trekkspill piano låtskriver
* Frode Viken – mandolin gitarer kor låtskriver
* Arnt Egil Rånes – gitarer kor 
* Eivind Berre – bass kor 
* Bård Jørgen Iversen – keyboard trekkspill kor 
* Eskil Brøndbo – trommer 

## Medvirket

* Åge Aleksandersen – gjesteartist
* Terje Tysland – gjesteartist
* Terje Tranaas – trekkspill keyboard EX-medlem  
## Eksterne lenker
* Her bli det liv - Live in Oslo
Protokollsjef

En **protokollsjef**  er leder av den enheten i et utenriksdepartement (i noen land også i andre ministerier), kalt protokollen, som blant annet ivaretar forbindelsen til utenlandske diplomater i landet og bistår dem i praktiske spørsmål, herunder spørsmål vedrørende Wien-konvensjonen om diplomatiske forbindelser. 

Under protokollsjefens ansvarsområde hører også typisk tilretteleggelse av besøk av utenlandske statsoverhoder og ministre.

## Eksterne lenker
* Utdanning.no sin yrkesbeskrivelse av diplomat
Liddeli gla

***Liddeli gla*** er et musikkalbum utgitt av Terje Tysland i 2009. Det var da gått fem år siden hans forrige albumutgivelse.

## Sporliste
# «Kom igjen» (Terje Tysland)
# «Liddeli gla» (Terje Tysland)
# «Koinn ha vorri lensmann» (Terje Tysland)
# «Et minne om dæ» (Terje Tysland)
# «Kor e du hen» (Terje Tysland)
# «Tullingan trives» (Terje Tysland)
# «Gi mæ en eilt ny vår» (Terje Tysland)
# «Sikker tike grei som mæ» (Terje Tysland)
# «Endelig bestemt mæ» (Terje Tysland)
# «Sei ka du vil» (Terje Tysland)
# «Kjør mæ hjem» (Terje Tysland)
## Medvirkende
### Terje Tysland Band

* Terje Tysland – sang, gitarer, låtskriver, trekkspill
* Raymond Ness – bass
* Johnny Frisvoll – trommer

### Andre medvirkende
* Terje Grande – Orgel, piano
* Dojkov Miroslav-Mile – fiolin 
* P.G. Roness – gitarer 
* Bob Gorman – gitarer 
* Brynjar Meling – tuba 
* Arnt Egil Rånes – gitarer, produsent 
* Daniel Hovik - orgel
* Kine Westvik - kor
* Kent Aune - kor
Agrement

**Agrement** betegner mottakerstatens godkjennelse av en ambassadør på en ny post. Utsenderstaten må sikre seg at mottakerstaten før ankomsten har gitt agrement for personen den akter å akkreditere som ambassadør. Mottakerstaten er ifølge Wien-konvensjonen om diplomatiske forbindelser ikke forpliktet til å begrunne en nektelse av agrement overfor utsenderstaten.

Det forekommer i praksis svært sjelden at en ambassadør nektes agrement.

Agrement ble tidligere kalt *agréation*.

## Referanser
Sumpgresshoppe

**Sumpgresshoppe** (*Mecostethus grossus*) er en av rettvingene (Orthoptera) og tilhører familiegruppe markgresshopper. Den er ikke uvanlig og finnes på strender, fuktige enger.

## Utseende
Kroppen er 21-37&nbsp;millimeter lang og den største arten av markgresshopper i Norge. Den er lyst gul-grønn med noen mørkere små markeringer. De kraftige baklårene er røde på undersiden. Rekken av små torner på bakleggen er mørke. 

## Levevis
Sumpgresshoppe finnes langs strender av større og mindre vann, på fuktige enger og gresskledd myr. På varme dager er den livlig og kan fly flere meter om den blir oppskremt. 

Sangen består av små kneppende og tikkende lyder og kan skille den fra andre markgresshopper. De voksne flyr i mellom juli og oktober. 

Egglegging skjer utpå høsten. Eggene legges i små grupper på omtrent ti egg, i jorden, ved røtter og gresstuer. 

## Litteratur
* Hansen, Lars Ove. Naturhistorisk museum (UiO) og Museumsprosjektet. *Norges gresshopper (Orthoptera) og andre gresshoppe-lignende insekter.* Norges gresshopper
* Ottesen, Preben. 1992. *Norges Gresshopper.*  Norske Insekttabeller Nr: 13.  Norsk entomologisk forening, 30 sider.

## Eksterne lenker
* 
* ''Stethophyma grossum'' (''Mecostethus grossus'') - Fauna Europaea
* Norsk Entomologisk forening
Alette Dorothea Wergeland

**Alette Dorothea Thaulow** (født 10. desember 1780 i Kristiansand, død 14. august 1843 på Eidsvoll prestegård) er mest kjent som mor til Henrik og Oscar Wergeland og deres søster, Camilla. Hun ble døpt 20. desember i Kristiansand domkirke. Foreldrene hennes var by- og rådstueskriver Henrik Arnold Thaulow og Jacobine, født Chrystie. Ved folketellingen i 1801, da hun var 21,  bodde Alette i Kristiansand hos sin søster Jacobine og hennes mann Benoni Aubert.

Høsten 1807 giftet Alette Thaulow seg med Nicolai Wergeland. De fikk fem barn, alle født i hennes fødeby: Henrik Arnold i 1808, Augusta Antonette i 1810, Harald Titus Alexis i 1811, Jacobine Camilla i 1813 og Oscar i 1815. To av barna skulle vise seg å bli viktige i Norges litteraturhistorie: Henrik og Camilla. Oscar Wergeland var den eneste av barna som bodde i Kristiansand som voksen. Han døde i Kristiansand i 1895.

Alette trivdes svært godt i Kristiansand. I 1817 flyttet familien til Eidsvoll prestegård. For henne ble det en stor overgang fra det sosiale liv i Kristiansand til innlandslandsmiljøet på Eidsvoll. Datteren Camilla har skrevet om dette i *I de lange nætter* (1863): «Saa levede hun vegetativt hen ved siden af Far, de største kontraster Livet nogensinde kunde stille sammen …» Hun skriver også at moren sank ned i en stol og gråt ved ankomsten.

I tillegg til egne barn ble to fosterbarn oppdratt i familien Wergeland; Nicolais søstersønn, Nicolai Storm, og brordatteren Laura. Henrik skulle senere si om sin mor at hun hadde kjærlighet ikke bare for sine egne, men også for fremmede og fattige (*Min Moder* sept. 1844). Morens væremåte ga trolig næring til hans livsvarige kamp mot fattigdom og urettferdighet.

Både Alette Dorothea og hennes mann ønsket seg tilbake til Kristiansand. Skuffelsen var stor da Nicolai Wergeland ble forbigått da han søkte stillingen som biskop i Kristiansand både i 1832 og 1842.

Camilla sier om sin mor (kanskje med en liten snert): «… hun døde i Opfyldelsen af sit Kald». I Henriks diktning vil hun bli stående. Den er et monument over henne. Hun ble gravlagt på Eidsvoll kirkegård.

## Referanser


## Kilder
* Wergelandjubileets artikkel om Alette Dorothea Thaulow
Ingen vei tilbake (Grannes-album)

:*Se også [[Ingen vei tilbake (andre betydninger)]]*

***Ingen vei tilbake*** er et musikkalbum utgitt av Grannes i 2006. Dette er bandets debutplate.

## Sanger
# «Ingen vei tilbake» (Grannes/Viken) 3:14
# «Himmel'n te dæ» (Grannes/Viken) 3:52
# «Den syvende himmel» (Grannes/Viken) 3:50
# «Når skuta møte skjær» (Grannes/Viken) 4:04
# «Det e kun oss to» (Grannes/Viken) 3:41
# «Kan du hør mæ no» (Grannes/Viken) 4:11
# «Ett steg om gangen» (Grannes) 4:25
# «Gut bli kar» (Grannes/Viken) 3:53
# «Det skull' ha tatt sæ ut» (Grannes) 3:02
# «Ikke tru på alt du høre» (Grannes/Viken) 3:35
# «Kom, gi mæ livet mitt» (Grannes/Viken) 4:33
# «Æ e så lei» (Grannes/Viken) 3:18
## Medvirkende
### Grannes
* Ronny Grannes – vokal, gitar, tekniker
* Daniel Viken – 6 og 12 strengers el. gitar, slide, sitar, kor 
* Eirik Engan – trommer, kor

### Øvrige medvirkende
* Frode Viken – kor (alle spor), produsent 
* Eivind Berre – bass (kor på spor 6), foto
* Terje Grande – orgel, piano, keyboard, coverdesign
* Lars Øyvind Meland – bass på spor 1
* Arnt Egil Rånes – gitar, keyboard, programmering, produsent og tekniker 
* Lisbeth Berre - foto
## Eksterne lenker
* Ingen vei tilbake
Tough Guy-konkurransen

**Tough Guy-konkurransen** er en årlig éndagers hinderløypekonkurranse som finner sted i Perton, Staffordshire, like ved Wolverhampton i England. Konkurransen har vart siden 1986, og avholdes den femte søndagen i januar. Hinderløypa, som er 12 kilometer lang og over et område på 150 mål, sies å være et av verdens mest krevende løp, og opptil én av tre startende fullfører ikke løpet. Løpet organiseres av Billy Wilson (som går under pseudonymet «Mr. Mouse»), som etter 24 runder med vinterkonkurransen fortsatt hevdet at ingen hadde greid å fullføre hele løypa etter hans ekstremt krevende regler. Konkurransen, og sommervarianten av den, har hatt to dødsfall på den tiden det har vært arrangert (2000 og 2007)

Ettersom konkurransen avholdes i slutten av januar, er det ofte veldig kalde vinterforhold. Arrangørene hevder at man ved å delta risikerer å bli utsatt for piggtråd, kutt, oppskraping, forbrenning, dehydrering, hypotermi, akrofobi, klaustrofobi, elektriske støt, forstuelser, brukne ben og lemmer som går ut av ledd.

## Referanser


## Eksterne lenker
* 
* Omtale i Dagbladet
Mosenettvinge

**Mosenettvinge** (*Osmylus fulvicephalus*) er en nettvinger som tilhører mosenettvinger. Den finnes ved bekker i skogsområder, nord til Sør-Sverige, ikke i Norge. I Europa er den utbredt i vest.
## Utseende
Mosenettvinge ligner artene i familien gulløyer (Chrysopidae). Kroppen er 40-50&nbsp;millimeter lang.  Kroppen er grå-svart. Vingene er store og holdes taklagt bakover kroppen i hvile. Vingene er klare uten farger og har flere markerte mørke flekker. Ribbenettet  et omfattende og tett slik som det er vanlig hos insekter i gruppen nettvinger. Hodet er rødlig på farge, lite og rundt og har to store fasettøyne. Munnen er nedoverrettet og antennene er lange og trådformede. 

Larvene  er mørke, nesten svarte. 

## Levevis
Mosenettvinge finnes i skogsområder med klipper (berg), ved små bekker der vannet er klart (reint). De voksne flyr i mellom mai og juli. 

Larvene lever under steiner og røtter langs bredden av bekken, som rovdyr på insekter og makk. Ofte lever flere larver i grupper.  De overvintrer som store larver og forpupper seg om våren, i mai, i en kokong.

## Referanser




## Eksterne lenker
* 
* ''Osmylus fulvicephalus'' - Fauna Europaea, utbredelsesdatabase over europeiske dyr
* Norsk Entomologisk forening
The Best of a1

***The Best of a1*** er et samlealbum utgitt av a1 (band) i 2004, to år etter at de tok en pause.

## Sporliste

#«Caught in the Middle» 
#«Everytime» 
#«Take on Me» 
#«Living the Dream» 
#«Same Old Brand New You» 
#«No More» 
#«Like a Rose» 
#«One More Try» 
#«When I'm Missing You» 
#«Ready Or Not» 
#«Learn to Fly» 
#«Make It Good» 
#«Three Times a Lady» 
#«Here Comes the Rain» 
#«Heaven By Your Side»
#«Summertime of Our Lives» 
#«High & Dry» 
#«Do It Again» 
#«Make It Good» (live)
#«Same Old Brand New You» (live)
#«One More Try» (live)
#«Caught in the Middle» (live)
#«When I'm Missing You» (live)
#«Learn to Fly» (live)
#«Living the Dream» (live)
The Greatest Hits (a1)

***The Greatest Hits*** er et samlealbum av a1, utgitt i 2009. Samme år ble boybandet gjenforent.

## Sporliste

# «Caught in the Middle» 3:24
# «Same Old Brand New You» 4:14
# «Take on Me» 3:31
# «Everytime» 4:30
# «Like a Rose» 4:13
# «Be the First to Believe» 3:16
# «Ready Or Not» 3:54
# «Summertime of Our Lives» 3:21
# «No More» 3:39
# «Make It Good» 3:35
# «Three Times a Lady» 3:37
# «Learn to Fly» 4:10
# «Living the Dream» 3:54
Jiao Bingzhen

**Jiao Bingzhen** (tradisjonell kinesisk: 焦秉貞, forenklet kinesisk: 焦秉贞; pinyin: *Jiāo Bǐngzhēn*, Wade-Giles: *Chiao Ping-chen*), født 1689 i Jining i provinsen Shandong i Kina, død 1726) var en kinesisk maler og astronom. 

Innen malerkunsten regnes han som en av de første kinesere fra Qing-dynastiets tid som ble influert av Vesten. Han var også blant de mer fremstående portrett- og miniatyrmalere i den tidlige Qing-epoken. Han var dyktig på mennesker, landskap og bygninger.

Den vestlige innflytelsen på hans kunstneriske virke skyldes hans kontakt med jesuittene tilknyttet det keiserlige astronomistyre ved keiserhoffet i Beijing. Innflytelsen gjaldt også innen astronomi og religion. Jiao ble etterhvert selv katolikk, og spilte en rolle på jesuittenes side i ritestriden. 


Image:Jiao Bingzhen - Paintings of Ladies - Leaf 2.jpg|*Paintings of Ladies - Leaf #2* (畫仕女圖). Blekk og farge på silke. Bredde 20,4 cm, høyde 30,9 cm. Det nasjonale palassmuseum
Image:Jiao Bingzhen - Landscapes - Leaf 2.jpg|*Landscapes - Leaf #2* (山水). Blekk på papir. Bredde 26,4 cm, høyde 26,2 cm. Det nasjonale palassmuseum


## Referanser


## Litteratur
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.

## Eksterne lenker
* China s. 1-6
* China On site 
* Hong Kong University om hans astronomu og hans katolske tro